Tre mænd sparkede onsdag døren ind i en lejlighed på Skrågade i Nørresundby. Herefter truede en 21-årig mand to personer, som befandt sig i lejligheden, med en såkaldt butterflykniv. Det resulterede i, at han fik udleveret en mobiltelefon. Personen i lejligheden kendte den 21-årige, og han kunne lede politiet på sporet af gerningsmanden. Nordjyllands Politi kunne derfor køre ud til den 21-årige og anholde ham samme med to andre, som også var med under hjemmerøveriet. Nu skal politiets advokater afgøre, om de tre mænd skal i grundlovsforhør.

Referat:
En person truede med kniv og fik udleveret en mobiltelefon. Nu er han og to medgerningsmænd anholdt.